stanford-oval/wikipedia huggingface dataset:
Hobey Baker
Elämä > Syntymä ja koulu-urheilu

Hobey Baker syntyi tammikuussa 1892 Bala Cynwydissä Pennsylvaniassa. Hän oli menestyneen verhoilijan Alfred Thonrnton Bakerin ja seurapiirirouva Mary Augusta Pembertonin toinen poika. Hän sai nimensä setänsä, synnytyslääkäri Hobart Amory Haren mukaan.
Alfred ja Mary Bakerin avioliitto ajautui ongelmiin, ja he lähettivät Hobeyn ja vuotta vanhemman veljen Thorntonin St. Paul’s School -nimiseen sisäoppilaitokseen New Hampshiren Concordiin. Hobey oli tällöin 11-vuotias.
St. Paul’sissa Hobey Baker tutustui jääkiekkoon, ja 14-vuotiaana hänet nimettiin koulun joukkueeseen, joka voitti Bakerin avulla monet Yhdysvaltain parhaista kouluista ja yliopistoista. Hän harrasti koulussa myös muuta urheilua ja voitti muun muassa St. Paul’sin maastojuoksukilpailun. Hänet valittiin 15-vuotiaana koulun parhaaksi urheilijaksi saavutuksistaan jääkiekossa, baseballissa, amerikkalaisessa jalkapallossa, tenniksessä, uinnissa ja yleisurheilussa.
Elämä > Princetonin-aika

Bakerin vanhemmat erosivat 1907. Samana vuonna hänen isänsä ajautui taloudellisiin vaikeuksiin, eikä hänellä ollut rahaa lähettää kuin toinen poikansa yliopistoon. Thornton tunnusti veljensä urheilutaidot ja antoi hänelle mahdollisuuden saada opiskelupaikka. Hobey Baker ei hakeutunut heti yliopistoon isänsä heikon rahatilanteen vuoksi, vaan hän opiskeli ylimääräisen vuoden St. Paul’sissa. Hän aloitti opiskelut Princetonissa syksyllä 1910.
Baker keskittyi yliopistossa jääkiekkoon ja amerikkalaiseen jalkapalloon. Hän oli pyrkinyt pelaamaan myös baseballia, mutta yliopistosääntöjen mukaan opiskelija sai pelata vain kahta lajia.
Baker voitti heti ensimmäisenä vuotenaan amerikkalaisen jalkapallon Yhdysvaltain-mestaruuden. Baker teki 92 pistettä, joka säilyi koulun ennätyksenä vuoteen 1974. Vuonna 1913 Baker nimettiin joukkueensa kapteeniksi. Kolme vuotta kestäneen amerikkalaisen jalkapallon uransa aikana hän teki 180 pistettä. Princetonin-ennätys kesti vuoteen 1964.
Baker pelasi jääkiekkoa Princetonissa myös kolmen vuoden ajan. Hänen aikanaan Princeton pelasi 34 ottelua ja voitti niistä 27. Princeton voitti keväällä 1914 myös kansallisen mestaruuden. Jääkiekko-otteluissa ei kerätty virallisia tilastoja, mutta Bakerin on arvioitu tehneen kolmen kauden aikana 120 maalia ja antaneen 100 maalisyöttöä. Baker pelasi jääkiekkoa roverin roolissa. Hän dominoi otteluita aika ajoin sellaisella tavalla, että Princetonin joukkuetta alettiin kutsua nimellä ”Baker ja kuusi muuta pelaajaa”.
Baker valmistui Princetonista keväällä 1914. Hänen pääaineensa olivat historia, politiikka ja taloustiede.
Elämä > Yliopiston jälkeen

Valmistumisensa jälkeen Baker työskenteli J. P. Morganilla. Samaan aikaan hän pelasi amatöörijääkiekkoa St. Nicholas Hockey Clubissa.
Baker tunnettiin hyvin yliopistosaavutuksistaan, ja St. Nicholasin kotikaukalon viereisessä kyltissä mainostettiin usein Bakerin pelaavan. St. Nicholas pelasi myös kanadalaisia ammattilaisjoukkueita vastaan ja voitti ne yleensä. Bakerille tarjottiin jopa National Hockey Associationissa pelanneesta Montreal Canadiensista kolmen kauden ja 20 000 dollarin sopimusta. Baker kieltäytyi tarjouksesta, koska hän halusi pelata amatöörinä.
Baker kiinnostui 1916 lentämisestä ja liittyi siviili-ilmajoukkoihin. Ensimmäinen maailmansota oli käynnissä kolmatta vuottaan, kun hänestä tuli toukokuussa 1917 Yhdysvaltain armeijan luutnantti. Rintamalle hänet lähetettiin huhtikuussa 1918. Ranska myönsi Bakerille toukokuussa Croix de Guerren. Syyskuussa hän sai johdettavakseen laivueen, johon kuului 26 lentäjää.
Elämä > Kuolema lento-onnettomuudessa

Sota loppui marraskuussa 1918, ja Baker kutsuttiin kotiin 21. joulukuuta 1918. Hän ei kuitenkaan halunnut heti palata Yhdysvaltoihin ja päätti suorittaa vielä viimeisen lennon. Hän otti oman koneensa sijaan juuri korjatun koneen, jolle piti tehdä koelento. Lennon aikana koneen moottori meni epäkuntoon. Baker yritti lentää koneen takaisin tukikohtaan, mutta muutama sata metriä ennen kenttää kone syöksyi nokka edellä maahan. Baker saatiin ulos koneesta, mutta hän kuoli ambulanssissa muutamaa minuuttia myöhemmin.
Baker haudattiin ensin Toulin lähellä olleeseen pieneen sotilashautausmaahan, mutta hänen äitinsä siirsi vuonna 1921 hänen ruumiinsa perhehautaan Bala Cynwydiin.
Merkitys ja tunnustukset

Baker oli monipuolinen urheilija, ja hän oli aikansa parhaimpia pelaajia sekä amerikkalaisessa jalkapallossa että jääkiekossa. Amerikkalaisessa jalkapallossa hänen parhaimmat omaisuutensa olivat nopeus ja harhautustaito. Potkaisijana häntä pidettiin jopa Charley Brickleyn vertaisena.
Baker on valittu saavutustensa ansiosta ainoaja urheilijana sekä Hockey Hall of Fameen että College Football Hall of Fameen. Lisäksi hänet valittiin ensimmäisten joukossa United States Hockey Hall of Fameen. Jääkiekon yliopistosarjojen paras pelaaja palkitaan vuosittain Hobey Baker Awardilla.
Aiheesta muualla

Kuvia tai muita tiedostoja aiheesta Hobey Baker Wikimedia Commonsissa
Hobey Baker Legends of Hockey -sivustolla (englanniksi)
Hobey Baker Princetonin yliopiston amerikkalaisen jalkapallon joukkueen peliasussa.
Imperial Blaze

| Imperial Blaze Sean Paul |
| --- | --- | --- |

Studioalbumin tiedot
 Julkaistu:  18. elokuuta 2009  31. elokuuta 2009
 Tuottaja(t): Stephen “Di Genius” McGregor, Don Corleon, Supacoop, Leftside, Jigzag, Delano Thomas
 Tyylilaji: elektro, reggae, elektro-hop, dancehall
 Kesto: 66.49
 Levy-yhtiö: VP, Atlantic Records
Listasijoitukset
  Billboard 200: 12.
Sean Paulin muut julkaisut
| The Trinity 2005 | Imperial Blaze 2009 | Tomahawk Technique 2012 |
Singlet albumilta Imperial Blaze
 ”So Fine” Julkaistu: 2. kesäkuuta 2009  ”Press It Up” Julkaistu: 1. elokuuta 2009  ”Hold My Hand” Julkaistu: 29. syyskuuta 2009
Imperial Blaze on dancehall-artisti Sean Paulin neljäs studioalbumi. Albumi julkaistiin Yhdysvalloissa 18. elokuuta 2009 ja Britanniassa 31. elokuuta.
Albumin piti alun perin ilmestyä jo kesällä 2007 nimellä The Next Thing, sitten albumin julkaisu siirtyi marraskuulle 2008 ja lopulta se julkaistiin vasta elokuussa vuonna 2009.[lähde? ]
Kappaleet

Intro: Chi Ching Ching – 0.50
Lace It – 2.51
So Fine – 3.30
Now That I’ve Got Your Love – 3.33
Birthday Suit – 3.25
Press It Up – 3.43
Evening Ride – 3.56
Hold My Hand – 3.26 (iTunes-versiolla mukana Keri Hilson)
She Want Me – 3.05
Daddy’s Home – 3.30
Bruk Out – 3.24
Pepperpot – 3.50
Wine Baby Wine – 3.04
Running Out of Time – 3.21
Don’t Tease Me – 3.19
Lately – 3.06
She Wanna Be Down – 3.37
Straight from My Heart – 4.27
Private Party – 3.34
I Know U Like It – 3.27
Arvostelut

Allmusic:
Entertainment Weekly: B+
Rolling Stone:
Listasijoitukset

| Lista (2009) | Sija |
| --- | --- |
Austrian Albums Chart: 17
French Albums Chart: 8
Netherlands Albums Chart: 36
Swiss Albums Chart: 4
U.S. Billboard 200: 12
Belgium Albums Chart: 11
Canadian Albums Chart: 5
UK Albums Chart: 4
European Albums Chart: 20
Billboard U.S. Rap Albums Chart: 1
Reggae Albums Chart: 1
Billboard U.S. R&B/Hip-Hop Albums Chart: 3
Digital Albums Chart: 9
Isotsyymit

Isotsyymit eli isoentsyymit ovat entsyymejä, jotka katalysoivat samaa kemiallista reaktiota, mutta joilla on erilainen rakenne. Yleensä isoentsyymit toimivat eri elimistön osissa ja lisäksi ne eroavat toisistaan siten, että niillä on omat KM- ja Vmax-arvonsa. Esimerkkinä isoentsyymeistä on heksokinaasi ja glukokinaasi, jotka katalysoivat glukoosin muuttumista glykolyysissä glukoosi-6-fosfaatiksi. Heksokinaasi toimii lähes kaikissa kudoksissa, mutta glukokinaasi toimii lähinnä maksassa ja haiman beetasoluissa.
Inginmaa

Inginmaalainen, syksyinen maalaismaisema. Taustalla kulkee Lahden ja Kouvolan välinen rautatie.
| Inginmaa |
| --- | --- |
 Kouvolan ja Lahden välinen rautatie  Saunamäen liikennepaikalla, Inginmaalla peltomaisemissa
Kaupunki:  Kouvola
Suuralue:  Kuusankoski
Kaupunginosa:  Keltti
Koordinaatit:  60°51′26″N, 26°30′14″E
Pienalue nro:  36
Väkiluku:  71[lähde? ]
Postinumero:  45610 (Koria)
Inginmaa on Kouvolan kaupungin Kuusankosken suuralueen pienalue ja kylä, Keltin kaupunginosassa. Inginmaa kuului vuoteen 2009 asti Kuusankosken kaupunkiin. Inginmaan eteläosan halki kulkee Lahden ja Kouvolan välinen rautatie ja pohjoisosan halki Valtatie 12, Kontjärven pohjoispuolella.
Inginmaalla oli ennen kaksi radan ylittävää tasoristeystä, jotka poistettiin vuonna 2004 uuden ylikulkusillan valmistuessa Saunamäelle. Saunamäki on samannimisen mäen vierellä sijaitseva rautatien liikennepaikka, jossa on muun muassa kaksi vaihdetta raiteenvaihtoa varten. Lahti–Kouvola-rata perusparannettiin 2010-luvun vaihteessa, jolloin radan suurin sallittu nopeus nousi 200 kilometriin tunnissa. [lähde? ]
Inginmaa kuului vuoteen 1921 asti Iitin kuntaan ja se liitettiin Kuusankoskeen vuonna 1921, kun Kuusankoski erotettiin itsenäiseksi kunnaksi Iitistä ja Valkealasta. Kylä kuului Kuusankosken kaupungin lakkauttamiseen asti Kuusankoskeen, vaikka lähimmät palvelut sijaitsevat Elimäen puolella Korialla. Esimerkiksi inginmaalaiset koululaiset käyvät koulua Korian ala-asteella ja Elimäen yläasteella.
In Heat

| In Heat Black 'n Blue |
| --- | --- | --- |

Studioalbumin tiedot
 Äänitetty : 1987
 Julkaistu: 1988
 Tuottaja(t): Gene Simmons
 Kesto: 41.10
 Levy-yhtiö: Geffen Records
Black 'n Bluen muut julkaisut
| Nasty Nasty 1986 | In Heat 1988 | One Night Only: Live 1998 |
In Heat on yhdysvaltalaisen heavy metal-yhtye Black 'n Bluen neljäs studioalbumi vuodelta 1988. Albumin on tuottanut yhtyeen edellisen studioalbumin, vuoden 1986 Nasty Nastyn tapaisesti Kiss-yhtyeen bassokitaristi Gene Simmons, ja se on viimeinen yhtyeen alkuperäisellä kokoonpanolla levytetty studioalbumi sekä yhtyeen viimeinen studioalbumi joka julkaistiin ennen sen hajoamista vuonna 1989. Tämän jälkeen satunnaisia paluuesiintymisiä tehneen Black 'n Bluen seuraava studioalbumi Hell Yeah! julkaistiin vasta vuonna 2011 ilman alkuperäiskitaristi Tommy Thayeria.
Kappalelista

Rock On – 3.45
Sight For Sore Eyes – 3.31
Heat It Up! Burn It Out! – 4.21
Suspicious – 3.42
The Snake – 4.41
Live It Up – 3.37
Gimme Your Love – 3.45
Get Wise To The Rise – 4.36
Great Guns Of Fire – 4.37
Stranger – 4.33
Kokoonpano

Jaime St. James - laulu
Tommy Thayer - soolo,- rytmikitarat, taustalaulu
Jeff Warner - rytmikitara, taustalaulu
Patrick Young - basso, taustalaulu
Pete Holmes - rummut, taustalaulu
Humanity: Hour 1

| Humanity: Hour I Scorpions |
| --- | --- | --- |

Studioalbumin tiedot
 Äänitetty : lokakuu 2006 – helmikuu 2007
 Julkaistu: 14. toukokuuta 2007
 Tuottaja(t): James Michael & Desmond Child
 Tyylilaji: heavy metal, hard rock
 Kesto: 52.58
 Levy-yhtiö: BMG
Listasijoitukset
  29.  63.
Scorpionsin muut julkaisut
| Unbreakable 2004 | Humanity: Hour I 2007 | Sting in the Tail 2010 |
Singlet albumilta Humanity: Hour 1
 ”Humanity” Julkaistu: 2007  ”The Game of Life” Julkaistu: 2007  ”Love Will Keep Us Alive” Julkaistu: 2007
Humanity: Hour 1 on Scorpionsin 17. studioalbumi, joka julkaistiin vuonna 2007. Levy äänitettiin Los Angelesissa ja tuottajina toimi tuolloin Desmond Child & James Michael.
Kyseessä on konseptialbumi, jonka teemana on inhimillisyys ja ihmiskunta. Kappaleet ovat pääosin tempoltaan hitaita ja soundiltaan poikkeuksena muihin aiempiin Scorpionsin levyihin hieman heavy metal vaikutteista.
Albumi nousi Yhdysvalloissa Billboard 200 -listan sijalle 63. Suomessa se debytoi virallisen albumilistan sijalla 29.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Hour I | Rudolf Schenker, James Michael, Desmond Child, John Lowery | 3.26 |  |  |  |  |  |  |
| 2. | The Game of Life | Klaus Meine, Child, Mikael Nord Andersson, Martin Hansen | 4.04 |  |  |  |  |  |  |
| 3. | We Were Born to Fly | Matthias Jabs, Eric Bazilian, Marti Frederiksen | 3.59 |  |  |  |  |  |  |
| 4. | The Future Never Dies | Meine, Child, Bazilian, Jason Paige, Russ Irwin | 4.03 |  |  |  |  |  |  |
| 5. | You're Lovin' Me to Death | Schenker, Child, Andreas Carlsson, Bazilian | 3.15 |  |  |  |  |  |  |
| 6. | 321 | Schenker, Child, Frederiksen, Paige | 3.53 |  |  |  |  |  |  |
| 7. | Love Will Keep Us Alive | Meine, Child, Bazilian, Frederiksen | 4.32 |  |  |  |  |  |  |
| 8. | We Will Rise Again | Jabs, Michael, Paige, Child | 3.49 |  |  |  |  |  |  |
| 9. | Your Last Song | Schenker, Child, Bazilian | 3.44 |  |  |  |  |  |  |
| 10. | Love Is War | Jabs, Michael, Child, Frederiksen | 4.20 |  |  |  |  |  |  |
| 11. | The Cross | Jabs, Michael, Child, Frederiksen | 4.28 |  |  |  |  |  |  |
| 12. | Humanity | Meine, Child, Bazilian | 5.26 |  |  |  |  |  |  |
| LP-version, Japanin julkaisun ja erikoispainoksen bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 13. | Cold | Jabs, Child, Bazilian, Frederiksen | 3.52 |  |  |  |  |  |  |
| 14. | Humanity (Radio Edit) | Meine, Child, Bazilian | 4.06 |  |  |  |  |  |  |
| 15. | Love Will Keep Us Alive (Radio Edit) | Meine, Child, Bazilian, Frederiksen | 4.06 |  |  |  |  |  |  |
Kokoonpano

| --- | --- |
 Yhtye Klaus Meine – laulu  Matthias Jabs – soolokitara, taustalaulu  Rudolf Schenker – kitara, taustalaulu  Paweł Mąciwoda – basso, taustalaulu  James Kottak – rummut, taustalaulu :  Muut muusikot Billy Corgan – laulu kappaleessa "The Cross"  Eric Bazilian – kitara kappaleessa"Love Will Keep Us Alive"  John 5 – kitara kappaleessa "Hour I"  Russ Irwin – piano kappaleessa "Future Never Dies"  Harry Sommerdahl – ohjelmointi kappaleessa "Love Will Keep Us Alive"  Jason Paige, Jeannette Olsson, James Michael, Desmond Child – taustalaulu  Angela Whittaker, Roman Shaw Child – jälkiäänitys  David Campbell – kapellimestari
Arvostelut

About.com:
Allmusic:
Blabbermouth: 7.5/10
Imperiumi: 7/10
Kaaoszine:
Metal Storm: 8.3/10
V2.fi:
Aiheesta muualla

Ultimate-guitar levyarvostelut (englanniksi)
Humanity: Hour 1 Discogsissa. (englanniksi)
Albumi Humanity: Hour 1 Encyclopaedia Metallum -sivustolla (englanniksi)
Scorpions
| --- | --- |
Studiolbumit:   Lonesome Crow  Fly to the Rainbow  In Trance  Virgin Killer  Taken By Force  Lovedrive  Animal Magnetism  Blackout  Love at First Sting  Savage Amusement  Crazy World  Face the Heat  Pure Instinct  Eye II Eye  Moment of Glory  Unbreakable  Humanity: Hour 1  Sting in the Tail  Comeblack  Return to Forever  Rock Believer 
Livealbumit:   Tokyo Tapes  World Wide Live  Live Bites  Acoustica  Live 2011: Get Your Sting & Blackout  MTV Unplugged - Live in Athens 
Kokoelmat:   Action  Rock Galaxy  Hot & Heavy  Best Of Scorpions  Best Of Scorpions, Vol. 2  Gold Ballads  Best of Rockers 'n' Ballads  Hot & Slow (The Best Of The Ballads)  Still Loving You  Deadly Sting: The Mercury Years  Big City Nights  Master Series  Best Of Scorpions: Millenium Collection  Box Of Scorpions  The Platinum Collection  No. 1's  Gold   Deadliest Stings: Greatest Hits  Icon  Icon 2  Wind of Change: The Collection  Born to Touch Your Feelings: Best of Rock Ballads 
Singlet:   In Trance  He's A Woman - She's A Man  All Night Long  Lovedrive  Is There Anybody There  Another Piece Of Meat  Make It Real  The Zoo  Hey You  Can't Live Without You  Now  No One Like You  Still Loving You  Big City Nights  Rock You Like A Hurricane  Coming Home  Rhythm Of Love  Believe In Love  Passion Rules The Game  Can't Explain  Living For Tomorrow  Wind of Change  Send Me an Angel  Hit Between The Eyes  Tease Me Please Me  Don't Believe Her  White Dove  Alien Nation  No Pain No Gain  Under The Same Sun  Woman  You And I  Does Anyone Know  Wild Child  Where The River Flows  Over The Top  Edge Of Time  When You Came Into My Life  To Be No. 1  10 Light Years Away  Eye To Eye  Mysterious  Aleyah  Moment Of Glory  Hurricane 2000  Here In My Heart  When Love Kills Love
Ingibjörg Pálmadóttir

| Ingibjörg Pálmadóttir> Islannin terveys- ja sosiaaliturvaministeri |
| --- | --- |
 23. huhtikuuta 1995 – 14. huhtikuuta 2001  
Edeltäjä:  Sighvatur Björgvinsson
Seuraaja:  Jón Kristjánsson
Kansanedustaja
 1991–2001  
Ryhmä/puolue:  Edistyspuolue
Vaalipiiri:  Vesturland
Henkilötiedot
Syntynyt: 18. helmikuuta 1949 (ikä 75) Hvolsvöllur
Kansalaisuus:  Islanti
Tiedot
Puolue:  Edistyspuolue
Ingibjörg Pálmadóttir (s. 18. helmikuuta 1949) on islantilainen edistyspuolueen poliitikko, joka toimi kansanedustajana vuosina 1991–2001 sekä terveys- ja sosiaaliturvaministerinä vuosina 1995–2001.
Ingibjörg syntyi Hvolsvöllurissä Etelä-Islannissa. Hän valmistui vuonna 1970 sairaanhoitajaksi ja työskenteli vuoteen 1988 sairaanhoitajana Akranesin sairaalassa. Vuosina 1982–1994 hän istui Akranesin kunnanvaltuustossa ja toimi sen puheenjohtajana vuosina 1986–1988 ja 1990–1991. Vuosina 1984–1991 hän istui myös Akranesin kunnanhallituksessa. Vuonna 1991 hänet valittiin Alþingiin. Vuonna 1995 hänet nimitettiin terveys- ja sosiaaliturvaministeriksi. Tammi- ja helmikuussa 2001 hän oli kahdesti sivussa ministerin tehtävistä sairauden takia, ja huhtikuussa 2001 hän jätti sekä ministerin että kansanedustajan tehtävät.
Indonesian kansat

Indonesian kansat muodostavat vuoden 2010 väestönlaskennan mukaan 237 miljoonan väkijoukon, joka jakaantuu yli 300 etniseen ryhmään. Suurin näistä ryhmistä on jaavalaiset, jotka asuvat pääasiassa Jaavan saarella. Muita suuria väestöryhmiä ovat sundalaiset, malaijit ja maduralaiset. Kaikilla on oma kulttuuriperintönsä. Indonesian kulttuuriin ovat vaikuttaneet muun muassa intialainen, arabialainen, kiinalainen, malaijilainen ja eurooppalainen kulttuuri.
Aiheesta muualla

Kuvia tai muita tiedostoja aiheesta Indonesian kansat Wikimedia Commonsissa
Billy Talent

| Billy Talent |
| --- | --- |
 Jäsenet vasemmalta oikealle: Jonathan Gallant, Ian D'sa, Aaron Solowoniuk ja Benjamin Kowalewicz
Tiedot
Toiminnassa:  1993– 
Tyylilaji:  vaihtoehtorock, punk, post-hardcore
Kotipaikka:   Mississauga, Ontario, Kanada
Laulukieli:  englanti
Jäsenet:  Benjamin Kowalewicz, laulu   Jonathan Gallant, basso   Ian D'Sa, kitara   Aaron Solowoniuk, rummut  
Levy-yhtiö:  Atlantic Records, 2002–   Warner Music Canada, 2002–  
Aiheesta muualla
Kotisivut
Infobox OKNimi-testi OK: 
Billy Talent on vuonna 1993 perustettu kanadalainen rockyhtye. Billy Talentin albumeita on myyty maailmanlaajuisesti noin kaksi miljoonaa kappaletta.
Historia > Alku: 1993–1998

Billy Talent on kotoisin Mississaugasta, Ontariosta, Kanadasta. Vuonna 1993 Benjamin Kowalewicz ja Jonathan Gallant kuuluivat bändiin nimeltä To Each His Own, jossa Gallant soitti bassoa ja Kowalewicz rumpuja. Kowalewicz vaihtoi vokalistiksi ja Aaron Solowoniuk otettiin rumpuihin. He tapasivat lukionsa kykykilpailun backstagella Ian D'San joka soitti silloin Dragonflower-yhtyeessä.
Bändit alkoivat soittaa yhdessä paikallisissa biljardihalleissa ja baareissa. Kowalewicz ehdotti D'Saa liittymään uuteen bändiin hänen, Gallantin ja Solowoniukin kanssa. Hän halusi uudessa bändissä panostaa enemmän luovuuteen. Yhtyeen nimeksi tuli ensin The Other One ja sitten Pezz.
Pezz alkoi kirjoittaa ja esittää musiikkia ja sai huomiota ensin paikallisesti ja pian myös Toronton laajemmassa indieskenessä. Heidän ensimmäinen äänitteensä oli Ianin kellarissa nauhoitettu neljän kappaleen demo heinäkuussa 1994. Se nimettiin Demolucaksi bändin kaverin Jason Delucan mukaan, joka tuli talolle hakkaamaan kellarin ikkunoita bändin äänittäessä demoa. Pian sen jälkeen, tammikuussa 1995 Pezz kasasi rahat nauhoittaakseen uuden, parempilaatuisen demon Dudebox tuottaja Dave Tedescon kanssa. Vuoden kuluttua yhtye julkaisi sen uudestaan neljän uuden kappaleen kanssa. Demot ja esiintyminen toivat Pezzille suosiota, joka alkoi levitä.
Kowalewicz, D'Sa, Gallant, ja Solowoniuk pääsivät lukiosta ja alkoivat opiskella ja työskennellä. Sen ohella he äänittivät ensimmäisen omakustanteisen kokopitkän albuminsa vuonna 1998. He tekivät yhteistyötä kanadalaisen Juno-musiikkipalkinnon ehdokkuuden saaneen tuottajan Brad Nelsonin kanssa. Musiikki alkoi muotoutua raa'asta rap-rockista tarttuvaksi pop-punkiksi. Levyn nimeksi tuli Watoosh! ja se julkaistiin itsenäisesti.
Historia > Billy Talent ja alkava menestys: 1999–2004

Vuonna 2001 amerikkalainen yhtye, jonka nimi oli myös Pezz, uhkasi bändiä oikeusjutulla, ja he päättivät vaihtaa nimen. Uusi nimi Billy Talent tuli samannimisestä kitaristista Michael Turnerin kirjaan perustuvassa Hard Core Logo -elokuvassa. Tämä sai fanit ensin luulemaan, että Kowalewicz oli nimetty Billy Talentiksi.
Billy Talentin musiikki alkoi muuttua aggressiivisemmaksi punk rockin suuntaan. Kowalewicz työskenteli samaan aikaan radioasemalla. Hänen työkaverinsa Jen Hirst näki Billy Talentin keikan ja kiinnostui bändistä. Hirst palkattiin myöhemmin Warner Music Canada -levy-yhtiölle. Tämän yhteyden avulla he saivat tuottajakseen Gavin Brownin ja demosopimuksen yhtiön kanssa. Vuonna 2002 Billy Talent kirjoitti yhteistyösopimuksen Warner Music Canadan ja heistä kiinnostuneen Atlantic Recordsin kanssa.
Syksyllä 2003 julkaistiin yhtyeen kokopitkä albumi Billy Talent. Levy sai varteenotettavaa radiosoittoa. Siltä julkaistiin singleinä "Try Honesty", "The Ex" (entinen nimi "My Life For Her"), "River Below" ja "Nothing To Lose". Bändin  keikkoja myytiin loppuun Kanadassa ja Yhdysvalloissa ja se menestyi myös Euroopassa. Billy Talent sai kaksi Juno-musiikkipalkintoa (Vuoden albumi ja Vuoden yhtye) ja MuchMusic Video Award -ehdokkuuksia ja palkintoja. He viettivät loppuvuoden 2004 ja suurimman osan vuotta 2005 kiertueella. Billy Talent on myöhemmin myynyt Kanadassa triplaplatinaa eli yli 300 000 kappaletta.
Billy Talent -albumilla olevan kappaleen "This Is How It Goes" sanottiin kertovan Benin ystävästä, jolla oli MS-tauti, keskushermoston sairaus. 17. maaliskuuta 2006 Aaron Solowoniuk paljasti kirjeessään faneille että hän oli ystävä, josta kappale kertoi. Tauti, joka aiheuttaa esimerkiksi raajojen turtumista, halvaantumista tai näön menetyksen, havaittiin hänellä vuonna 1999. Hänelle määrättiin lääkettä, jota hän joutuu pistämään itseensä kolmesti viikossa, ehkä koko loppuelämänsä. Vaikka sairauden kohtaaminen oli hänelle vaikeaa, lääkärikäyntien ja kiertue-elämän yhteensovittamisesta tuli hänelle normaalia. Lääkitys mahdollisti bändin rumpalina jatkamisen, ja hän sanoi, että "tämä ei muuta mitään bändissä tai minussa itsessäni."